《袁州偕郡博两川郭进士陈平斋胡前溪邑博陈阳山潘木斋窦益斋兴贤楼共饮观竞渡》
明代·张天赋

秀江桥下浪头开，兴贤楼上酒今催。齐声着力鼓棹去，拍掌浩今夺锦回。

未必百年逢百度，何缘同志聚同堆。马蹄明日东西路，廊庙山林莫浪猜。

作者简介：张天赋（一四八八—一五五五），字汝德，号叶冈，别号爱梅道人。兴宁人。少负才名，从湛甘泉游，闻性命之学。明世宗嘉靖十一年（一五三二）贡生，为县令祝枝山所赏识。尝讲学于崇正书院，凡三修县志，并与修《广东通志》及《武宗实录》。由拔贡任浏阳丞，署县事。以病乞归。年六十七。有《叶冈诗集》四卷。清咸丰《兴宁县志》卷九有传。张天赋诗，以明嘉靖刊本《叶冈诗集》为底本。